Lai tänav (Tartu)

Lai tänav (saksa keeles Breitstraße) on tänav Tartus.

Tänav algab Toomemäelt, suundub üldjoones kirdesse ning lõpeb Emajõe ääres, ristudes Vabaduse puiesteega. See on ligikaudu 610 m pikk ning vanalinna tänavale omaselt kurviline.Ekspresskataloogi Tartu kaart Tänav asub tervikuna Tartu muinsuskaitsealas.

Lai tänav ristub Jakobi ja Kloostri tänavaga vasakult ning Jaani, Rüütli ja Magasini tänavaga paremalt. Alates Jakobi tänavast on see peatee.2003. aasta Eesti ettevõtete telefoniraamatu Tartu kaart

Nimest hoolimata ei ole Lai tänav tänapäeva mõistes kuigi lai.

Liiklus
Lai tänav kulgeb veidi allamäge. Tänav on kahesuunaline. Juulini 2011 oli see ühesuunaline: seda mööda tohtis sõita ainult mäest alla Emajõe suunas. Kes tahtis sõita vastupidises suunas, pidi seda tegema Kroonuaia tänava kaudu, mis kulgeb Laia tänavaga enam-vähem rööbiti sellest loodes ja on ühesuunaline. 30. juulil 2011 muudeti tänav kahesuunaliseks.Tartus muutub Lai tänav kahesuunaliseks, ERR uudisedKaks suunda ja suurem kiirus, tartupostimees.ee

Lai tänav on tänapäeval oluline transiittänav, sest seda mööda saabuvad Tartusse Tallinna poolt tulevad sõidukid Jakobi tänava kaudu.

Ümbruskond ja hooned
pisi|Vanim puitehitis Tartus, Lai 24
pisi|Laia tänava käänukoht Tartus: vasemal Tartu vanim maja, taamal Jaani kiriku torn. September 2012
Tänava ühes otsas on Vabadussild, teises Toomemägi.

Toomemäe nõlval olev maja Lai 1 on tuntud kui Ado Grenzsteini maja, kus asus ka ajalehe Olevik toimetus. 

Laia tänava ääres asuvad Tartu vanim puitehitis (nr 24), Tartu vanim elumaja (Jaani (20) ja Laia tänava nurgal – kus tegutseb ka Korporatsioon Fraternitas Tartuensis), korporatsiooni Vironia Tartu konvendihoone (Lai tänav nr 30) ning Tartu botaanikaaed (Lai tänav nr 38). 

Rüütli tänava ja Laia tänava (29) nurgal asus Tartu rajooni sidesõlmTartu endine sidesõlm: KGB jälgis kõike, salapost liikus relvastatud valvega ja terve brigaad luges öö otsa raha, tartu.postimees.ee, 26. juuni 2019, mis on ümber ehitatud DUO Lofti kortermajaksEndisest Tartu sidejaamast sai suurlinlik loftidega elumaja, moodnekodu.delfi.ee, 10.02.2021, Rüütli tänava poolne hoone on valminud 1979. aastal ja selle taga olev vanem neljakorruseline maja 1938. aastal.

Lai tänav 35 ehk Magasini 12 hoones elas 1918–1921 skulptor Jaan Koort, õue on paigaldatud ka tema bareljeefLai 35 Tartu kultuuriväärtusega asjade ja -mälestiste registris.

Laia tänava jõepoolses otsas on ainsana maapealse rajatisena säilinud Tartu keskaegse linnamüüri katked. Linnamüüri ääres ja Vene tänava juures paiknes keskajal ka Tartu Püha Vaimu kirik.

Nimi
Tänava nimi oli aastail 1950–1987 Ivan Mitšurini tänav, vene sordiaretaja Ivan Mitšurini auks.

Galerii

Vaata ka
Tartu Uus Teater

 Viited 

 Välislingid 

Kategooria:Tartu tänavad
Kategooria:Kesklinn (Tartu)
Kategooria:Lai tänav (Tartu)